**Утвърдил:**

**НИКОЛИНА НИКОЛОВА,**

***Зам.-Кмет на Община Трявна***

***Съгласно Заповед №105/07.03.2018 година***

**ПРОТОКОЛ**

От дейността на комисия, назначена със Заповед № 146 от 14.03.2019 г. на Кмета на община Трявна на основание чл.37и, ал.6 от Закона за собствеността и ползването на земеделските земи (ЗСПЗЗ) и в изпълнение на Решение № 15 от 26.02.2019 година на Общински съвет – гр. Трявна.

Днес, 10.04.2019 г., в 15:00 часа, в зала № 403 на общинска администрация Трявна, комисия в състав:

**Председател:**

инж. Румяна Бонева Цанева – Директор Дирекция СДУР на Община Трявна

**Членове:**

1. Стела Пламенова Пенчева – юрисконсулт на Община Трявна

2. Стела Георгиева Манева - ст. специалист СГС в Община Трявна

3. инж. Маргарита Стоянова Джамбазова – мл. експерт при Общинска служба по земеделие гр. Трявна

4. Цанко Димитров Митев – ст. специалист КР на община Трявна

се събра да разгледа подадените в община Трявна заявления по чл.37и, ал.5 от ЗСПЗЗ и чл. 99, ал. 1 от ППЗСПЗЗ като определи необходимата за всеки кандидат площ по реда на чл. 37и, ал.4 от ЗСПЗЗ и извърши разпределение за отдаване под наем на пасищата, мерите и ливадите от общинския поземлен фонд на община Трявна, на правоимащите с регистрирани животновъдни обекти в съответните землища за стoпанската 2019-2020 г. В законово установения в чл. 37и, ал.5 от ЗСПЗЗ срока за подаване на заявленията е до 17:00 часа на 10.03.2019 година в община Трявна са постъпили 2 /два/ броя заявления по образец от собственици/ползватели на животновъдни обекти, както следва:

1. Иванка Петрова Цанева – подала заявление с вх.№ 3100-237/08.03.2019 г.

2. Денислава Милкова Недева - подала заявление с вх.№ 3100-229/05.03.2019 г.- която на 08.04.2019 година е оттеглила заявлението си.

Комисията пристъпи към разглеждане и проверка за съответствието на подадените от собственици/ползватели на животновъдни обекти, заявления с изисквания на ЗСПЗЗ и ППЗСПЗЗ, като установи следното:

**1. Иванка Петрова Цанева** – подала заявление с вх.№ 3100-237/08.03.2019 г. за предоставяне земи в землището на с. Белица

Заявителят е представил:

- Заявление с вх. №3100-273/08.03.2019 г. по образец, съгласно чл.37и, ал.5 от ЗСПЗЗ и чл. 99, ал.1 от ППЗСПЗЗ, в качеството на собственик / ползвател на животновъден обект, в който постоянно се отглеждат пасищни селскостопански животни № 1519640002 /стар 5363А-0002/, регистриран в Интегрираната информационна система на БАБХ, в землището на с. Белица, община Трявна, област Габрово, заедно с опис на имотите, които желае да ползва

- Опис на видовете и броя пасищни селскостопански животни, отглеждани в животновъден обект с рег. номер: 1519640002, регистриран в Интегрирана информационна система БАБХ;

- Опис на собствени и ползвани имоти НТП – пасища, мери и ливади;

- Справка от Интегрираната информационна система на БАБХ за наличните животни в ОЕЗ 05.02.2019 г. животновъден обект с рег. номер: 1519640002 /стар 5363А-0002/

- Опис на имотите за отдаване под наем които ще се ползват.

*След подробен преглед на представените документи Комисията установи, че заявителят е представил всички необходими документи и същите отговарят на изискванията на ЗСПЗЗ и ППЗСПЗЗ.*

*Комисията извърши служебна проверка и установи, че лицето няма* *задължения към държавата*

**Съгласно разпоредбите на Чл. 37и.** ал.1 от ЗСПЗЗ пасищата, мерите и ливадите от държавния и общинския поземлен фонд се отдават под наем или аренда по реда на чл. 24а, ал.2 на собственици или ползватели на животновъдни обекти с пасищни селскостопански животни, регистрирани в Интегрираната информационна система на

БАБХ, съобразно броя и вида на регистрираните животни, по цена, определена по пазарен механизъм. Пасища, мери и ливади от държавния и общинския поземлен фонд се предоставят под наем или аренда на лица, които нямат данъчни задължения, както и задължения към Държавен фонд „Земеделие“, държавния поземлен фонд, общинския поземлен фонд и за земи по чл. 37в, ал.3, т.2. По смисъла на § 2в, ал.3 от допълнителните разпоредби на ЗСПЗЗ, а именно „Животновъден обект“ е обект, регистриран по реда на Закона за ветеринарномедицинската дейност, в който постоянно се отглеждат пасищни селскостопански животни, с изключение на регистрирани обекти върху имоти с начин на трайно ползване пасища и мери.

Въз основа на гореизложеното и след направените констатации, Комисията единодушно

**РЕШИ:**

1. **Допуска** до участие в разпределение за отдаване под наем на пасища, мери и ливади от общинския поземлен фонд на община Трявна, следния заявител, отговарящ на изискванията на чл.37и, ал.1от ЗСПЗЗ:

 **Иванка Петрова Цанева** – подала заявление с вх.№ 3100-237/08.03.2019 г. за предоставяне земи в землището на с. Белица

На следващ етап от своята работа, Комисията пристъпи към определяне необходимата за кандидата площ на пасища, мери и ливади от общинския поземлен фонд на община Трявна, съобразно подаденото заявление и направените констатации относно собствеността на животните, както и площта на ползваните към момента пасища, мери и ливади от допуснатия заявител:

Съгласно представените документи, заявителят **Иванка Петрова Цанева** вх.№ 3100-237/08.02.2019 година е собственик на животновъден обект с пасищни селскостопански животни № 1519640002 / стар 5363А-0002/, регистриран в Интегрираната информационна система на БАБХ, в землището на с. Белица, община Трявна, област Габрово.

От предоставеното служебно извлечение от Интегрираната информационна система на БАБХ за животновъдните обекти на територията на общината е видно, че той разполага с 76 бр. овце и 6 бр. кози, съответно 10.8 животински единици.

В зависимост от броя и вида на регистрираните пасищни селскостопански животни, **заявителят има право да ползва до 324 дка в имоти от осма до десета категория и/ или до 162 дка в имоти от първа до седма категория, в землището на с. Белица,** където е регистриран неговия животновъден обект.

Видно от представения „Опис на собствени и ползвани имоти с начин на трайно ползване – пасища, мери и ливади“ и справка с детайли за ползване на пасища, мери ливади от ОСЗ, **заявителят използва под наем 170,218 дка от осма до десета категория и 76,89 дка от първа до седма категория в землището на с. Белица.**

Заявителят е посочил, че желае да ползва:

- *Имоти десета категория:*

|  |  |  |  |  |  |
| --- | --- | --- | --- | --- | --- |
| Землище | № имот | Площ | Начин на трайно ползване | Категория на земята при неполивни условия | Площ на имота, коятоможе да се отдава за индивидуално ползване |
| с. Белица | 03513.94.109 | 2,399 дка | пасище | 10 | 2,359 дка |
| с. Белица | 03513.94.81 | 0.311 дка |  пасище | 10 | 0,311 дка |

**Общо: 2,71 дка**

Въз основа на гореизложеното и след извършване на необходимите изчисления комисията установи, че заявителят има право да ползва 153,78 дка общински имот от осма до десета категория и до достигане на максималната площ по чл.37и, ал.4.

Имотите са включени в утвърдените с Решение № 15 от 26.02.2019 година на Общински съвет – гр. Трявна за отдаване под наем.

На основание чл.37и, ал.6 от ЗСПЗЗ и във връзка с направените констатации на комисията описани в настоящия протокол, комисията

**РЕШИ:**

Разпределя за отдаване под наем на пасища, мери и ливади от общински поземлен фонд на Община Трявна между правоимащите по съответните землища както следва:

**Землище Белица**

**1. Иванка Петрова Цанева:**

- *Имоти десета категория:*

|  |  |  |  |  |  |
| --- | --- | --- | --- | --- | --- |
| Землище | № имот | Площ | Начин на трайно ползване | Категория на земята при неполивни условия | Площ на имота, коятоможе да се отдава за индивидуално ползване |
| с. Белица | 03513.94.109 | 2,399 дка | пасище | 10 | 2,359 дка |
| с. Белица | 03513.94.81 | 0.311 дка |  пасище | 10 | 0,311 дка |

**Общо: 2,71 дка**

С извършване на разпределението за отдаване под наем на пасища, мери и ливади от общинския поземлен фонд на община Трявна на правоимащите с регистрирани животновъдни обекти в съответните землища, Комисията по чл.37и, ал.6 от Закона за собствеността и ползването на земеделските земи изпълни своите правомощия във връзка с чл.37и, ал.4 от ЗСПЗЗ и състави настоящия протокол на основание чл. 37и, ал.6 от ЗСПЗЗ

Настоящият протокол да се обяви на интернет страницата на общината и таблото на общинска администрация като същия може да се обжалва по отношение на площта на разпределените имоти в 14-дневен срок пред Районен съд - Трявна.

Обжалването не спира изпълнението на протокола, освен ако съдът разпореди друго.

**КОМИСИЯ:**

**Председател:**

........................

(инж. Р.Цанева)

**Членове:**

..................... ..................... ........................

(С. Пенчева) (С.Манева) (инж. М. Джамбазова)

..................

(Ц. Митев)

**ДОЛОПОДПИСАНИТЕ**

**РУМЯНА ЦАНЕВА -** председател на Комисия, назначена със Заповед № 146 от 14.03.2019 година на Кмета на Община Трявна и

**НИКОЛИНА НИКОЛОВА** – Зам.-Кмет на Община Трявна съгласно Заповед 105/07.03.2018 година.

С подписите си удостоверяваме, че предаването от Комисията на Кмета на Община Трявна на протокола от дейността на комисията по чл. 37и, ал. 6 ЗСПЗЗ за разпределение за отдаване под наем на имоти от Общински поземлен фонд на Община Трявна се извърши на 11.04.2019 година

Предал: Р. Цанева Приел: Н. Николова